钦定古今图书集成/理学汇编/文学典/第111卷 > 袁黄
## 钦定古今图书集成/理学汇编/文学典/第111卷 > 袁黄

按《江南通志》：“黄字坤仪，吴江人。万历丙戌进士，授宝
坻知县。邑赋亩二分有奇，诸役编派反倍之，车运皇
木最疲，黄建议请乘漕艘未集，由会通河运入，而移
皇木厂于三贤祠北，使滨水受木，且去京密迩，取给
便。奏报可。因尽革诸役，省派里甲银两，正赋而外，毫
无扰焉。迁兵部职方中拾遗，罢归。天启追赠尚宝司”
少卿。黄博学尚奇，凡天文、河洛、水利、役赋以及奇门
六壬、岐黄堪舆之学，莫不周悉。未第时，尝受兵法于
终南刘隐士，又尝服黄冠独行塞外，九边形胜，历历
能道之。著有《群书备考》，《立命录功过格》。子俨，天启乙
丑进士。